**Osnovna šola Vojke Šmuc Izola,** Prešernova cesta 4, 6310 Izola, ki jo zastopa ravnatelj Anton Baloh, prof. (v nadaljnjem besedilu: **naročnik**)

ID za DDV: SI79063152

matična številka: 5083028000

in

 (v nadaljnjem besedilu: **izvajalec**),

Identifikacijska številka za DDV:

matična številka:

TRR:

skleneta naslednjo

**P O G O D B O** **št.**

**za izvedbo storitev prevoza šolskih otrok od 1. 9. 2024 do 31. 8. 2025**

**I. PREDMET POGODBE**

**1. člen**

Pogodbeni stranki ugotavljata, da je naročnik v skladu z Zakonom o spremembah in dopolnitvah Zakona o javnem naročanju (Uradni list RS, št. [121/21](http://www.uradni-list.si/1/objava.jsp?sop=2021-01-2575)) - (ZJN-3B), (Uradni list RS, št. 91/15, [14/18](http://www.uradni-list.si/1/objava.jsp?sop=2018-01-0588), [121/21](http://www.uradni-list.si/1/objava.jsp?sop=2021-01-2575), [10/22](http://www.uradni-list.si/1/objava.jsp?sop=2022-01-0107), [74/22](http://www.uradni-list.si/1/objava.jsp?sop=2022-01-1705) – odl. US, [100/22](http://www.uradni-list.si/1/objava.jsp?sop=2022-01-2511) – ZNUZSZS in [28/23](http://www.uradni-list.si/1/objava.jsp?sop=2023-01-0530) v nadaljevanju: ZJN-3) izvedel postopek oddaje naročila po enostavnem postopku za **Prevoze šolskih otrok in spremljevalcev v šolo v naravi, na strokovne ekskurzije, tekmovanja, dneve dejavnosti, prireditve in drugo glede na potrebe v šolskem letu 2024/25 za Osnovno šolo Vojke Šmuc Izola in podružnico Korte za obdobje od 1. 9. 2024 do 31. 8. 2025 (v nadaljevanju** **Prevozi šolskih otrok za šolsko leto 2024/25).** Povpraševanje se je izvedlo od 17. 7. 2024 do 8. 8. 2024. Naročnik je med ponudniki izbral najugodnejšo ponudbo za izvedbo prevozov šolskih otrok.

Izvajalec bo v skladu s to pogodbo za naročnika izvajal storitev po ponudbi, številka, z dne, ki je sestavni del te pogodbe.

Izvajalec se je zavezal za naročnika vršiti občasni prevoz šolskih otrok (ekskurzije, izleti) na način in po pogojih, ki jih določa sklenjena pogodba, veljavni Zakon o prevozih v cestnem prometu in ostalo veljavno zakonodajo.

Izvajalec se zaveže k izvajanju storitev, ki so predmet te pogodbe, od 1. 9. 2024 do 31. 8. 2025.

**II. CENA**

**2. člen**

Cene v času veljavnosti pogodbe ne smejo biti višje od cen iz ponudbenega predračuna. Obračun prevoza se opravi na podlagi opravljenih kilometrov na posameznem naročenem prevozu v obdobju za katerega je pogodba sklenjena.

Celotna pogodbena vrednost od 1. 9. 2024 do 31. 8. 2025 za storitev prevoza šolskih otrok in spremljevalcev po planiranem seznamu znaša:

brez DDV €.

z DDV €.

Ostale ugodnosti, ki jih prevoznik nudi, so razvidne iz ponudbe, ki je del pogodbe.

Cene morajo biti fiksne in nespremenljive za ves čas trajanja pogodbe.

Pogodba se sklepa v času spremenljivih razmer na trgu, regulacije cen naftnih derivatov in ukrepov s strani države. Izjemoma se lahko v primeru večjega nihanja cen na trgu, pozitivna ali negativna rast ali sprememb, ki so posledica posredovanja države in so uradno zabeležene po podatkih SURS-a, pogodbeni stranki dogovarjata o usklajevanju cen glede na spremenjene razmere, vendar ne več kot za 10 % višje v strošek naročnika.

**III. OBVEZNOSTI POGODBENIH STRANK**

**3. člen**

Naročnik si pridržuje pravico do spremembe oziroma ukinitve predvidenih relacij ter spremembe voznih redov glede na dejansko število učencev in potrebe šole v okviru Letnega delovnega načrta.

Naročnik bo naročal posamezne prevoze najmanj 10 dni pred predvideno izvedbo storitve – prevoza . V primeru izrednih, nepredvidljivih okoliščin (vreme, večje odsotnosti, izolacije zaradi okužb, itd.) lahko naročnik odpove storitev brez stroškov, dan pred odhodom, do 13.00.

Izvajalec je dolžan:

* vsa pogodbena dela opravljati redno, vestno, strokovno in kvalitetno, s skrbnostjo in vestnostjo dobrega gospodarja skrbeti za pravočasno odpravljanje tistih napak in pomanjkljivosti, ki jih je sposoben odpraviti sam,
* s skrbnostjo in vestnostjo dobrega gospodarja nemudoma obveščati naročnika o napakah in pomanjkljivostih, ki jih bo pri svojem delu opazil, pa jih ne bo mogel odpraviti sam,
* s skrbnostjo in vestnostjo dobrega gospodarja paziti, da bodo prevozi opravljeni pravočasno in strokovno, ter v skladu s pravili prevoza otrok in mladine,
* storitev opravljati skladno z zakonskimi določili, ki urejajo prevoz oseb v notranjem prometu. Izvajalec se obvezuje, da sprejema in opravlja storitev skladno z navodili in pogoji za opravljanje šolskih prevozov, ki so opredeljeni v razpisni dokumentaciji,
* zagotoviti nadomestno vozilo v primeru morebitnih okvar nemudoma,
* zagotoviti strokovni kader za prevoz otrok,
* skrbeti za varnost vstopnih in izstopnih mest,
* pri transferjih po potrebi in predhodni najavi naročnika zagotovi prevoz spremljevalca na mesto prevzema spremstva otrok.

Izvajalec je dolžan zavarovati učence proti morebitnim poškodbam, ki bi jih le-ti utrpeli v primeru prometne nesreče. Za vsa vozila s katerimi se izvajajo prevozi mora biti sklenjeno ustrezno zavarovanje, ki krije morebitne poškodbe, ki bi jih utrpeli učenci v primeru prometne nesreče. Zavarovalna polica je pogoj za veljavnost pogodbe. Prevoznik v celoti odgovarja za varnost učencev med prevozom.

Pogodbeni stranki soglašata, da ravnatelj oz. s strani ravnatelja pooblaščena oseba šole pri kateri se izvajajo prevozi, lahko spremlja in nadzoruje izvajalca – prevoznika pri izvajanju te pogodbe. Če prevoznik ne izpolnjuje določil te pogodbe, so tudi uporabniki upravičeni o tem obvestiti naročnika in izvajalca prevozov.

Naročnik in izvajalec se lahko dogovorita posebej tudi za druge vrste prevozov, ki niso zajeti v prvi točki te pogodbe.

**4. člen**

Izvajalec se obvezuje, da bo prevoze opravljal vse dni pouka in drugih dejavnosti po šolskem koledarju in Letnem delovnem načrtu šole za obdobje od 1. 9. 2024 do 31. 8. 2025.

Izvajalec se ne obvezuje opravljati prevoza šoloobveznih otrok ob dnevih, ko zaradi vremenskih in drugih razmer cestišče ni prevozno, oziroma bi z izvršitvijo prevoza ogrožal zdravje in življenje otrok.

**IV. PLAČILA IN OBRAČUN**

**5. člen**

Izvajalec bo naročniku po izvršenem naročilu izstavil račun za opravljeno storitev, do 5. v mesecu za storitve opravljene v preteklem mesecu.

Naročnik je dolžan račun plačati 30. dan po prejemu računa na transakcijski račun izvajalca, številka**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.**

**Cene se oblikujejo skladno z določili iz drugega člena te pogodbe.**

**6. člen**

Izvajalec pooblašča naročnika za izvajanje neposrednih plačil podizvajalcu, skladno z 94. členom ZJN-3.

V primeru, da ne gre za neposredna plačila podizvajalcu, mora glavni izvajalec naročniku, najpozneje v 60 dneh od plačila končnega računa oziroma situacije, poslati svojo pisno izjavo in pisno izjavo podizvajalca, da je podizvajalec prejel plačilo za izvedene prevoze, neposredno povezano s predmetom javnega naročila.

Izvajalec bo pogodbena dela izvedel v sodelovanju s podizvajalci:

Izvajalec mora med izvajanjem del po pogodbi naročnika obvestiti o morebitnih spremembah informacij glede podizvajalcev in poslati informacije o novih podizvajalcih, ki jih namerava naknadno vključiti v izvajanje javnega naročila, in sicer najkasneje v petih dneh po spremembi. V primeru vključitve novih podizvajalcev mora glavni izvajalec skupaj z obvestilom posredovati tudi sledeče podatke in dokumente:

* navesti vse nove podizvajalce ter vsak del javnega naročila, ki ga namerava oddati v podizvajanje,
* kontaktne podatke in zakonite zastopnike predlaganih podizvajalcev,
* izpolnjene ESPD obrazce teh podizvajalcev v skladu z 79. členom ZJN-3,
* zahtevo podizvajalca za neposredno plačilo, če podizvajalec to zahteva,
* svojo izjavo, da je poravnal vse nesporne obveznosti prvotnemu podizvajalcu,
* pooblastilo za plačilo opravljenih in prevzetih del oziroma dobav neposredno novemu podizvajalcu,
* soglasje novega podizvajalca k neposrednemu plačilu ter
* vso ostalo dokumentacijo, ki se jo zahteva v razpisni dokumentaciji za podizvajalce.

Izvajalec mora pridobiti predhodno soglasje naročnika k spremembi podizvajalca.

**7. člen**

V sklopu del po tej pogodbi nastopa naročnik za potrebe opravljanja svoje redne dejavnosti, zato v skladu z 127. a členom Pravilnika o izvajanju zakona o davku na dodano vrednost (Uradni list RS, št. 141/06, 52/07, 120/07, 21/08, 123/08, 105/09 in spremembe), izvajalec izstavi račun z obračunanim davkom na dodano vrednost.

**V. ODGOVORNI PREDSTAVNIKI POGODBENIH STRANK**

**8. člen**

Skrbnik pogodbe s strani naročnika je pomočnica ravnatelja Veronika Zubin, veronika.zubin@osvsmuc.si, skrbnik pogodbe s strani dobavitelja je \_\_\_\_\_\_\_\_\_**.**

**VI. POGODBENA KAZEN**

**9. člen**

V primeru, da prevoznik ne bo izvedel vseh z voznim redom predvidenih prevozov (razen ko gre za okoliščine iz 4. člena), mu bo naročnik za vsak neizveden prevoz obračunal pogodbeno kazen v višini 0,5 % pogodbene cene. Pogodbena kazen se poračuna z vrednostjo računa za mesec, v katerem niso bili izvedeni vsi z voznim redom predvideni prevozi.

Skupna višina vseh pogodbenih kazni ne sme preseči 20 % celotne pogodbene vrednosti za posamezni mesec. V primeru preseganja te vrednosti je naročnik upravičen pogodbo prekiniti in unovčiti bančno garancijo za dobro izvedbo pogodbenih obveznosti.

**10. člen**

Če naročniku zaradi zamude izvajalca z izvedbo nastane škoda, ki presega vrednost pogodbene kazni, ima naročnik pravico do povrnitve vse škode nad zneskom pogodbene kazni.

**11. člen**

V kolikor bo naročnik seznanjen, da je pristojni državni organ ali sodišče s pravnomočno odločitvijo ugotovilo kršitve delovne, okoljske ali socialne zakonodaje s strani izvajalca pogodbe ali njegovega podizvajalca, ta pogodba preneha veljati.

**VII. PROTIKORUPCIJSKA KLAVZULA**

**12. člen**

Pogodba, pri kateri kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za:

* pridobitev posla ali
* za sklenitev posla pod ugodnejšimi pogoji ali
* za opustitev dolžnega nadzora nad izvajanjem pogodbenih obveznosti ali
* za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku, je nična.

**VIII. PREDHODNE IN KONČNE DOLOČBE**

**13. člen**

Za razlago te pogodbe in za razmerja med pogodbenima strankama, ki niso urejena s to pogodbo in v razpisni ter ponudbeni dokumentaciji, ki sta sestavni del pogodbe, se uporabljajo določila Obligacijskega zakonika.

**14. člen**

Morebitne spore iz naslova te pogodbe, ki jih ne bo mogoče rešiti sporazumno, bo reševalo stvarno pristojno sodišče v Kopru.

**15. člen**

Pogodba prične veljati od dneva, ko jo podpišeta obe pogodbeni stranki. Pogodba je sestavljena v treh (3) izvodih, od katerih prejme naročnik dva (2) izvoda, izvajalec pa en (1) izvod.

 **Izvajalec Naročnik**

 \_\_\_\_\_\_\_\_\_\_\_\_ Anton Baloh, prof.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ravnatelj

 Osnovne šole Vojke Šmuc Izola

Številka: Številka:

Datum: Datum: